system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre 19 mai.
assistant
19 mai este a 139-a zi a calendarului gregorian și ziua a 140-a în anii bisecți. Mai sunt 226 de zile până la sfârșitul anului.

Evenimente 

 715: Este ales Papa Grigore al II-lea.
 1051: Henric I al Franței se căsătorește cu cea de-a doua soție, Anna de Kiev, fiica lui Iaroslav I cel Înțelept. Ei vor fi părinții viitorului rege Filip I al Franței.
 1445: Ioan al II-lea al Castiliei îi înfrânge pe Infanții Aragonului în prima bătălie de la Olmedo.
 1499: Caterina de Aragon se căsătorește prin procură cu Arthur Tudor, Prinț de Wales. Caterina are 13 ani și Arthur 12.
 1535: Exploratorul francez Jacques Cartier se întoarce în America de Nord, în a doua sa călătorie, cu trei nave, 110 bărbați și cei doi fii ai șefului de trib Donnacona (pe care Cartier îi răpise în timpul primei călătorii).
 1536: Anne Boleyn, a doua soție a regelui Henric al VIII-lea al Angliei și mama viitoarei regine Elisabeta I, este executată în Turnul Londrei pentru presupusul adulter, incest cu fratele ei George și trădare.
 1568: Regina Elisabeta I a Angliei ordonă arestarea Mariei, regina Scoției.
 1643: Războiul de Treizeci de Ani: Forțele franceze sub comanda lui Ludovic al II-lea, prinț de Condé, înving decisiv forțele spaniole în bătălia de la Rocroi, marcând sfârșitul simbolic al Spaniei și începutul hegemoniei franceze. Este cea mai grea înfrângere din istoria armatei spaniole.
 1802: Legiunea de onoare (Légion d'honneur) este fondată de Napoleon Bonaparte pentru a recompensa talente excelente și mari virtuți. 
 1845: Exploratorul britanic John Franklin execută cu navele HMS Erebus și HMS Terror ultima sa expediție în căutarea pasajului de Nord-Vest. Navele sunt abandonate și întreg echipajul moare de foame, hipotermie, tuberculoză, otrăvire cu plumb și scorbut.
 1848: Războiul Mexicano-American: Mexicul ratifică Tratatul de la Guadalupe Hidalgo, încheind astfel războiul și cedând Statelor Unite California, Nevada, Utah și părți din alte patru state pentru suma de 15 milioane de dolari.
 1897: Oscar Wilde este eliberat din închisoarea Reading Gaol.
 1917: Este fondat clubul norvegian de fotbal Rosenborg BK.
 1919: Este înființată organizația neguvernamentală Save the Children pentru apărarea drepturilor copilului.
 1919: Mustafa Kemal Atatürk aterizează la Samsun pe coasta anatoliană a Mării Negre, inițiind ceea ce mai târziu se va numi Războiul de Independență al Turciei. 
 1922: Este înființată „Organizația de Pionieri” a Uniunii Sovietice.
 1961: Programul Venera: Venera 1 devine primul obiect creat de om care a zburat spre o altă planetă trecând pe lângă Venus (sonda pierduse contactul cu Pământul cu o lună mai devreme și nu a trimis înapoi nici o dată).
 1962: La Madison Square Garden, New York, are loc sărbătorirea zilei de naștere a președintelui american John F. Kennedy. Punctul culminant este atins când Marilyn Monroe cântă "Happy Birthday".
 1971: Uniunea Sovietică lansează sonda spațială Marte 2.
 1991: Croații votează în proporție de 93,24% pentru independența țării într-un referendum.
 2007: Are loc primul referendum pentru demiterea președintelui Traian Băsescu, în urma căruia 74,48% din voturile exprimate sunt împotriva demiterii președintelui.
 2009: O echipă de cercetători condusă de paleontologul norvegian Jørn H. Hurum a publicat prima descriere a Darwinius masillae, scheletul fosilizat al unei maimuțe vechi de 47 de milioane de ani, despre care se susține că reprezintă veriga lipsă în evoluția rasei umane.
 2012: Disidentul orb Chen Guangcheng a plecat din China spre Statele Unite, punând capăt disputei diplomatice dintre cele două superputeri.
 2016: Un avion Airbus A320 operat de EgyptAir se prăbușește în Marea Mediterană, omorând toți cei 56 de pasageri și 10 membri ai echipajului aflați la bord.
 2018: La capela St George de la Palatul Windsor are loc căsătoria Prințului Harry cu Meghan Markle.

Nașteri 
 1593: Jacob Jordaens, pictor și gravor flamand (d. 1678)
 1744: Charlotte de Mecklenburg-Strelitz, regină consoartă a Marii Britanii și Irlandei, soția regelui George al III-lea (d. 1818)
 1762: Johann Gottlieb Fichte, filosof german (d. 1814)
 1797: Maria Isabel a Portugaliei, regină consort a Spaniei, soția regelui Ferdinand al VII-lea (d. 1818)
 1857: John Jacob Abel, biochimist și farmacolog american (d. 1938)	
 1881: Mustafa Kemal Atatürk, ofițer militar și revoluționar turc, fondatorul Republicii Turce (d. 1938)
 1887: Ion Jalea, sculptor român, membru titular al Academiei Române (d. 1983)
 1890: Ho Și Min, revoluționar comunist vietnamez, primul președinte și primul prim-ministru al Republicii Democrate Vietnam (d. 1969)
 1878: Thierry Sandre, scriitor francez, câștigător al Premiului Goncourt în 1924 (d. 1950)
 1893: Horia Bonciu, romancier, poet, jurnalist și traducător român (d. 1950)
 1898: Julius Evola, filosof, pictor și ezoterist italian (d. 1974)
 1899: Lothar Rădăceanu, jurnalist, lingvist și politician comunist român (d. 1955)
 1909: Nicholas Winton, umanitarist britanic (d. 2015)
 1914: Max Perutz, biolog britanic, laureatul premiului Nobel pentru chimie (d. 2002)

 1918: Abraham Pais, fizician și istoric al științei american (d. 2000)
 1921: Sá Nogueira, pictor portughez (d. 2002)
 1925: Pol Pot, revoluționar cambodgian, liderul Khmerilor Roșii (d. 1998)
 1925: Malcolm X, predicator musulman și activist pentru drepturile omului american (d. 1965)
 1928: Colin Chapman, inginer și inventator englez, fondatorul Lotus Cars (d. 1982)
 1931: Bob Anderson, pilot de curse britanic (d. 1967)
 1932: Paul Erdman, economist și bancher american (d. 2007)
 1938: Herbie Flowers, muzician englez
 1939: Dick Scobee, astronaut american (d. 1986)
 1942: Robert Kilroy-Silk, academician, politician și crainic englez
 1945: Pete Townshend, muzician, cântăreț, compozitor și instrumentist englez, chitaristul trupei The Who
 1945: Wera Sæther, psiholoagă, poetă, romancieră și eseistă norvegiană
 1946: Michele Placido, actor și regizor italian
 1946: André the Giant, wrestler și actor francez (d. 1993)
 1949: Ashraf Ghani Ahmadzai, politician afgan, președinte al Afganistanului între 2014-2021
 1949: Dusty Hill, muzician american (ZZ Top), (d. 2021)
 1952: Bert van Marwijk, manager de fotbal olandez
 1953: Florin Marin, fotbalist și manager de fotbal român
 1955: James Gosling, programator canadian, fondatorul limbajului de programare Java	
 1961: Vadim Cojocaru, politician moldovean
 1964: Gitanas Nausėda, politician lituanian, președinte al Lituaniei din 2019
 1966: Jodi Picoult, scriitoare americană
 1973: Dario Franchitti, pilot de curse britanic
 1977: Manuel Almunia, fotbalist spaniol
 1977: Natalia Oreiro, cântăreață, actriță și designer de modă uruguayană
 1979: Andrea Pirlo, fotbalist italian
 1979: Diego Forlán, fotbalist uruguayan
 1985: Aleister Black, wrestler olandez
 1986: Diana Cavallioti, actriță română
 1992: Sam Smith, cantautor englez

Decese 
 804: Alcuin, cărturar englez, consilier al lui Carol cel Mare (n. 735)
 1102: Ștefan al II-lea, conte de Blois și conte de Chartres (n. 1045)
 1125: Vladimir al II-lea Monomahul, mare cneaz de Kiev (n. 1053)
 1218: Otto al IV-lea, împărat al Sfântului Imperiu Roman (n. 1175)
 1296: Papa Celestin al V-lea (n. 1215)
 1303: Yves Hélory, preot și jurist breton (n. 1253)
 1352: Elisabeta de Austria, ducesӑ de Lorena (n. 1285)
 1389: Dmitri Donskoi, mare principe de Moscova (n. 1350)
 1531: Jan Łaski, nobil polonez, cancelar, diplomat și secretar al regelui Cazimir al IV-lea (n. 1456)

 1536: Anne Boleyn, regină consoartă a Angliei, soția regelui Henric al VIII-lea (n. 1501)
 1864: Nathaniel Hawthorne, romancier și scriitor de povestiri scurte american (n. 1804)
 1895: José Martí, poet, eseist, jurnalist, traducator, profesor și publicist cubanez (n. 1853)
 1898: William Gladstone, prim-ministru al Marii Britanii (n. 1809)
 1912: Bolesław Prus, romancier, jurnalist și scriitor de povestiri scurte polonez (n. 1847)
 1935: T. E. Lawrence, arheolog, ofițer militar, diplomat și scriitor britanic (n. 1888)
 1950: Daniel Ciugureanu, medic și politician român din Basarabia, prim-ministru al Republicii Democratice Moldovenești (1918), (n. 1885)
 1958: Archie Scott Brown, pilot de curse britanic (n. 1927)
 1958: Ronald Colman, actor englez (n. 1891)
 1978: Albert Kivikas, scriitor și jurnalist eston (n. 1898)
 1983: Jean Rey, politician belgian, al doilea președinte al Comisiei Europene (n. 1902)
 1984: John Betjeman, poet, scriitor și crainic englez (n. 1906)
 1987: James Tiptree, Jr., autoare de science fiction americană (n. 1915)
 1994: Jacques Ellul, filosof, sociolog, teolog și profesor francez (n. 1912)
 1994: Jacqueline Kennedy Onassis, Prima Doamnă a Statelor Unite, soția președintelui John F. Kennedy (n. 1929)
 2012: Ian Burgess, pilot de curse britanic (n. 1930)
 2014: Jack Brabham, pilot de curse australian (n. 1926)
 2018: Vincent McEveety, regizor și producător american de film și televiziune (n. 1929)
 2022: Mariana Cioromila, mezzosoprană română, stabilită în Brazilia (n. 1952)

Sărbători

În calendarul creștin-ortodox 
 Sfântul sfințitul mucenic Patrichie, episcopul Prusei, și cei împreună cu el Acachie, Menandru și Polien;
 Cuviosul părinte al nostru Memnon, făcătorul de minuni;
 Sfântul Dimitri Donskoi, Mare Cneaz al Moscovei;
 Sfântul mucenic Arolot;
 Sfânta Chiriachi, care prin foc s-a săvârșit;
 Sfânta muceniță Teotimi, care prin sabie s-a săvârșit.

În calendarul greco-catolic
 Sfântul martir Patriciu și cei împreună cu el

În calendarul romano-catolic
 Sf. Celestin al V-lea, papă; Sfântul Ivo, patronul juriștilor

Note 

 
! 19
! 05 19